Høringssvar fra Jordemoderforeningens Kredsbestyrelse i Region Syddanmark vedr. ny fødeplan i Region Syddanmark

Vi er overordnet positive over for Region Syddanmarks nye fødeplan og dens fokus på den tidlige indsats. Den vurderes også at kunne have en positiv effekt på arbejdsmiljøet.

Der bør grundlæggende være et fokus på, at der følger fuld finansiering med til fødeplanens indsatsområder, da det ikke er muligt at finde midler til disse i de eksisterende rammer. Ligeledes ønskes det, at der løbende gøres status på implementeringen af de forskellige indsatser.

Ellers følgende kommentarer:

* Ønske om at egen læges ansvar tydeliggøres ift. udfyldelse af svangerpapirerne, samt at lægekontrollen i gestationsalder 32 bør være på jordemoderhænder af hensyn til kontinuitet.
* Ønske om at det prioriteres, at der oprettes jordemoderbemandede visitationsenheder på de forskellige fødesteder.
* Ønske om at arbejdsgruppen der skal nedsættes ift. fastholdelse og rekruttering er en gruppe med ledelseserfaring og hvor TRIO medlemmerne er repræsenteret, snarere end de foreslåede.
* Det bør tydeliggøres at konsultationen omhandlende ”fødselssamtalen” er en ekstra konsultation som ikke er en del af det allerede eksisterende tilbud.
* Forslag til at genbruge det relevante og gennemarbejdede materiale på flere sprog (arabisk, tyrkisk, urdo, engelsk og grønlandsk) fra ”Tryg med barn” samt MAMAact ift. det ønskede fokus på ”Lighed i sundhed”.
* Vedr. graviditetsbetinget sygefravær er det ikke fokuseret i fødeplanen, men et fokusområde der med gennemsnitligt 48 sygedage har sundhedsstyrelsens opmærksomhed. Der pågår frem til juli 2022 et projekt hvor jordemødre tager ud på arbejdspladser og understøtter den gravide og arbejdsgiveren i at balancerer arbejdsmiljø således at behovet for sygemelding udebliver.

Der tegner sig allerede nu et stort behov for denne ydelse, hvorfor der ønskes bevågenhed på dette fra regional side mhp. i svangreomsorgen at investerer i at nedsætte sygefraværet hos gravide.

* Da det er besluttet at der fremover skal være fødeafdeling i Svendborg, vurderes det væsentligt at visitationen af fødende udvides, således at fordelingen af fødsler mellem OUH Odense og OUH Svendborg er meningsfuld.

Oprustningen af Svendborg vil fagligt kunne danne grundlag for en gennemgang og udvidelse af de nuværende visitationsregler.

Ved behov for uddybning af høringssvar kan Kredsformand Gitte Valeur kontaktes.